CELEX: 62021CN0363
Language: fi
Date: 2021-06-09 00:00:00
Title: Asia C-363/21: Ennakkoratkaisupyyntö, jonka Corte dei conti (Italia) on esittänyt 9.6.2021 – Ferrovienord SpA v. Istituto Nazionale di Statistica – ISTAT

30.8.2021   
            
            
               FI
            
            
               Euroopan unionin virallinen lehti
            
            
               C 349/20
            
         
      Ennakkoratkaisupyyntö, jonka Corte dei conti (Italia) on esittänyt 9.6.2021 – Ferrovienord SpA v. Istituto Nazionale di Statistica – ISTAT
      (Asia C-363/21)
      (2021/C 349/25)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte dei conti
      
         Pääasian asianosaiset
      
      
         Kantaja: Ferrovienord SpA
      
         Vastaaja: Istituto Nazionale di Statistica – ISTAT
      
         Muut osapuolet: Procura generale della Corte dei conti ja Ministero dell’Economia e delle Finanze
      
         Ennakkoratkaisukysymykset
      
      
                  1)
               
               
                  Ovatko [Euroopan kansantalouden tilinpitojärjestelmän (EKT) 2010] (1) välitöntä sovellettavuutta koskeva sääntö sekä kyseisen asetuksen ja direktiivin [2011/85/EU] (2) tehokkaan vaikutuksen periaate esteenä kansalliselle lainsäädännölle, jolla rajoitetaan EKT 2010:n oikeaa soveltamista koskevaa toimivaltaisen kansallisen tuomioistuimen tuomiovaltaa siten, että se koskee vain julkisten menojen hillitsemiseen liittyvän kansallisen lainsäädännön soveltamista, ja estetään [unionin oikeuden] sääntöjen keskeinen tehokas vaikutus eli julkisen talouden yli-/alijäämien läpinäkyvyyden ja luotettavuuden tarkastus, jossa todetaan, onko Italia lähentynyt [julkistalouden keskipitkän aikavälin tavoitetta]?
               
            
                  2)
               
               
                  Ovatko EKT 2010:n välitöntä sovellettavuutta koskeva sääntö sekä kyseisen asetuksen ja direktiivin [2011/85/EU] tehokkaan vaikutuksen periaate budjettivallan käyttäjän ja valvontaelinten välisen organisatorisen erottamisen kannalta esteenä kansalliselle lainsäädännölle, jolla rajoitetaan toimivaltaisen kansallisen tuomioistuimen [Euroopan tilinpitojärjestelmän] 2010 oikeaa soveltamista koskevan ratkaisun vaikutuksia siten, että ne koskevat vain julkisten menojen hillitsemiseen liittyvän kansallisen lainsäädännön soveltamista, ja estetään kokonaan riippumaton valvonta, joka kohdistuu niiden Italian julkisyhteisöjen tilien subjektiiviseen rajaamiseen (siten kuin ne luokitellaan sovellettaessa [unionin oikeutta]), joiden avulla selvitetään, onko Italia lähentynyt julkistalouden keskipitkän aikavälin tavoitetta?
               
            
                  3)
               
               
                  Onko oikeusvaltion periaate, erityisesti siihen sisältyvät tehokkaiden oikeussuojakeinojen ja oikeussuojakeinojen vastaavuuden periaatteet esteenä kansalliselle lainsäädännölle, jolla
                  
                              a)
                           
                           
                              estetään kaikenlainen tuomioistuimen harjoittama valvonta, joka kohdistuu siihen, miten [Istituto Nazionale di Statistica (kansallinen tilastokeskus, jäljempänä ISTAT)] soveltaa tarkalleen EKT 2010:ä rajattaessa sektoria S.13, ja siten varainhoitovuoden yli-/alijäämien, joiden avulla selvitetään, onko Italia lähentynyt julkistalouden keskipitkän aikavälin tavoitetta, oikeellisuuteen, läpinäkyvyyteen ja luotettavuuteen (tehokkaiden oikeussuojakeinojen periaatteen loukkaaminen?
                           
                        
                              b)
                           
                           
                              asetetaan kantajalle, jos vastaajina olevien julkisyhteisöjen esittämää säännöksen tulkintaa olisi pidettävä paikkansapitävänä myös autenttisen tulkinnan perusteella, kaksinkertainen velvoite riitauttaa asia tuomioistuimessa, mihin liittyy se vaara, että annetaan ristiriitaisia tuomioita [unionin] oikeuteen perustuvan aseman olemassaolosta, jolloin sen olisi tosiasiallisesti mahdotonta saada oikeudelleen tehokasta suojaa siinä ajassa kuin edellytetään tästä johtuvien velvoitteiden täyttämiseksi (eli varainhoitovuoden aikana) ja vaarannettaisiin oikeusvarmuus julkisyhteisön aseman olemassaolon osalta?
                           
                        
                              c)
                           
                           
                              edelleen, jos vastaajina olevien julkisyhteisöjen esittämää säännöksen tulkintaa olisi pidettävä paikkansapitävänä myös autenttisen tulkinnan perusteella, säädetään, että toisen tuomioistuimen kuin sen, jolle Italian perustuslaissa varataan julkista taloutta koskevaan lainsäädäntöön liittyvä tuomiovalta, on annettava ratkaisu julkisen talouden rajaamisen oikeellisuudesta?
                           
                        
            
         (1)  Euroopan kansantalouden tilinpito- ja aluetilinpitojärjestelmästä Euroopan unionissa 21.5.2013 annettu Euroopan parlamentin ja neuvoston asetus (EU) N:o 549/2013 (EUVL 2013, L 174, s. 1).
      
         (2)  Jäsenvaltioiden julkisen talouden kehyksiä koskevista vaatimuksista 8.11.2011 annettu neuvoston direktiivi 2011/85/EU (EUVL 2011, L 306, s. 41).